ఇక్కడ చూడదగ్గ మరో విశేషం - అటావా యూనివర్సిటీ భవంతుల సముదాయం. 147 సంవత్సరాల క్రితం -1865లో స్థాపించబడిన ఇందులో నేడు ఏడువేల మంది విద్యార్థులు చదువుతున్నారు. ఈ యూనివర్సిటీకి చెందిన కాలేజీలు అమెరికాలోని అనేక నగరాల్లో కూడా ఉన్నాయి. ప్రపంచంలోని అన్ని దేశాల నించి విద్యార్థులు ఇక్కడికి వచ్చి చదువుకుంటున్నారు. 20 వేల ఎకరాల్లో గల ఈ యూనివర్సిటీని చూడటానికి ఒక పూట కేటాయించాలి.
కెనడియన్ మ్యూజియం ఆఫ్ సివిలిజేషన్: కెనడా చరిత్రకి సంబంధించిన వస్తువులని ఇక్కడ చూడొచ్చు. ఇక్కడి గ్రాండ్ హాల్‌ని ‘అడవి, సముద్ర తీరాల్లా’ అలంకరించి, ఆదిమ వాసుల సంస్కృతిని ప్రదర్శిస్తారు. ఈ మ్యూజియంలో ఎక్కడా మూలలు ఉండవు. ఎందుకంటే, ఆదివాసులు మూలల్లో దయ్యాలు దాక్కుంటాయని నమ్మేవారు.
ఇంకా ఇక్కడ బైటౌన్ మ్యూజియం, కెనడియన్ మ్యూజియం ఆఫ్ నేచర్, రాయల్ కెనడియన్ మింట్ మ్యూజియం, కెనడా ఏవియేషన్ అండ్ స్పేస్ మ్యూజియం, కెనడా వార్ మ్యూజియం, కెనడా సైన్స్ అండ్ టెక్నాలజీ మ్యూజియం, అగ్రికల్చర్ మ్యూజియం, నేషనల్ గేలరీ ఆఫ్ కెనడా (కళా వస్తువుల ప్రదర్శన) మొదలైన మ్యూజియాలు చూడదగ్గవి.
Education
అటావా యూనివర్సిటీ:
Historic and heritage sites
డైఫెన్ బంకర్: